AFRIKAANSE OPSOMMING: Die herwinning van energie begin 'n toenemend belangrike rol in die ingenieurs industrie speel. Die herwonne energie word in fabrieke ben ut en spaar maatskappye milj oene aan uitgawes per jaar. Hierdie beginsel word nie net in die grootskaalse nywerhede toegepas nie, maar ook in die allerdaagse lewe, soos byvoorbeeld in voertuie waar turbo-aanjaers gebruik word om die energie-uitset van enjins te verhoog deur bloot gebruik te maak van die verlore energie wat saam met die uitlaatgasse in die atmosfeer gepomp word. Die doel van hierdie projek is om 'n kleinskaalse energieherwinningstelsel te ondersoek en die mees effektiewe metode te vind om die herwinde energie na elektriese energie om te skakel wat as 'n sekondere energiebron gebruik kan word. Die navorsing bevat in die tesis, kyk na al die hoofkomponente en teoretiese kennis wat nodig is vir die konstruksie van 'n kleinskaalse hitteherwinningstelsel. Ook ingesluit is 'n teoretiese analise ten opsigte van die ontwerp en konstruksie van die sisteem. Dit behels die gebruik van nagevorsde teorie saam met 'n simulasie program van die herwinnings stelsel. Die simulasie program is op kontrole volumes gebasseet en genereer uitlaatgas- en water eienskappe soos dit deur die hitteruiler vloei. Die finale ontwerp bevat 'n eindige element spannmgs analise van sekere kritiese komponente in die stelsel om die veilige gebruik van die sisteem by hoe drukke en temperature te verseker. Die finale ontwerp was 'n hoedruk, kruisvloei, vlekvrye staal finbuis hitteruiler. Deur 'n konstante verbrandingseenheid as energiebron te gebruik saam met water as werksvloeier, het die hitteruiler effektiwiteite van tot 74% in direkte stoomgenerasie-toetse bereik. Die hitteruiler is ontwerp om hoe drukke van tot 2MPa (20bar) te hanteer wat baie belangrik is vir die implementasie van die volgende fase van die projek waar 'n turbo-aanjaer aan die stelsel gekoppel sal. Die suksesvolle voltooiing van hierdie fase van die projek het die weg gebaan vir die verdere ontwikkeling en implimentasie van die energieherwinningsstelsel.